เฟเดอเรอร์ ยังดุ ถลุง นิชิโคริ ยับ ศึกไฟนอลส์
เฟด เอ็กซ์ โรเจอร์ เฟเดอเรอร์ สักหลาดมือ 2 ของโลกแดนนาฬิกา ยังคงโชว์ฟอร์มได้อย่างร้อนแรง กระหน่ำไป 7 เอซก่อนจะต้อนเอาชนะ เคอิ นิชิโคริ นักหวดเมืองปลาดิบ ไปได้่แบบขาดลอย 2-0 เซต เก็บชัยนัดที่ 2 ของตัวเองในศึกเทนนิสเอทีพี เวิลด์ ทัวร์ ไฟนอลส์ ได้สำเร็จ,การแข่งขันเทนนิสเอทีพี ทัวร์ส่งท้ายปี 2014 รายการ เอทีพี เวิลด์ ทัวร์ ไฟนอลส์ ที่กรุงลอนดอน ประเทศอังกฤษ ชิงเงินรางวัลรวม 6.5 ล้านเหรียญสหรัฐ (ประมาณ 215 ล้านบาท) ประจำวันที่ 11 พ.ย. ตามเวลาท้องถิ่นเป็นการแข่งขันในรอบแรกกลุ่ม บี นัดที่ 2,โดยคู่ที่น่าสนใจในวันนี้เป็นการพบกันระหว่าง เฟด เอ็กซ์ โรเจอร์ เฟเดอเรอร์ นักหวดลูกสักหลาดมือ 2 ของโลกจาก สวิตเซอร์แลนด์ ลงสนามพบกับ เคอิ นิชิโคริ มือ 5 ของโลกจากเมืองปลาดิบ โดยทั้งคู่ต่างคว้าชัยชนะมาได้ในนัดแรก หากใครเก็บชัยได้ในเกมนี้จะขึ้นแท่นผ่านเข้าสู่รอบตัดเชือกทันที,ผลปรากฎว่าตลอดทั้งเกม เฟเดอเรอร์ วันนี้มาดุจริงๆ กระหน่ำไปถึง 7 เอซ พร้อมกับเบรกเกมเสริฟได้ 3 ครั้ง บวกกับความผิดพลาดของ นิชิโคริ ที่วันนี้ตีเสียเองไปถึง 30 ครั้ง ก่อนจะไล่ต้อนเอาชนะไปอย่างง่ายดาย 2-0 เซต 6-3,6-2  เก็บชัยชนะเป็นนัดที่ 2 ติดต่อกัน จ่อที่จะเข้ารอบตัดเชือกแล้วโดยต้องลุ้นให้อีกคู่ของสายเดียวกันระหว่าง แอนดี เมอร์เรย์ มือ 6 จากสหราชอาณาจักร ที่จะดวลกับ มิลอส ราโอนิค มือ 8 ชาวแคนาดา แข่งขันกันทั้งสิ้น 3 เซตจะทำให้ เฟด เอ็กซ์ ผ่านเข้ารอบตัดเชือกอย่างเป็นทางการ
เฟด เอ็กซ์ โรเจอร์ เฟเดอเรอร์ สักหลาดมือ 2 ของโลกแดนนาฬิกา ยังคงโชว์ฟอร์มได้อย่างร้อนแรง กระหน่ำไป 7 เอซก่อนจะต้อนเอาชนะ เคอิ นิชิโคริ นักหวดเมืองปลาดิบ ไปได้่แบบขาดลอย 2-0 เซต เก็บชัยนัดที่ 2 ของตัวเองได้สำเร็จ
เทนนิสเอทีพี ทัวร์,เอทีพี เวิลด์ ทัวร์ ไฟนอลส์,โรเจอร์ เฟเดอเรอร์,เคอิ นิชิโคริ,ผลเทนนิส,ข่าวกีฬา